Quan va néixer la Carme Bonaplata?
Carme Bonaplata i Cuní (Barcelona, 25 de gener de 1869 - Barcelona, 14 de febrer de 1911) fou una soprano catalana.
Fou filla de Teodor Bonaplata i Sistachs i de la seva esposa, Concepció Cuní i Amorós. Debutà a Milà amb l'Aida de Verdi, i després actuà amb èxit a diversos països d'Europa (Bolonya, Parma, Montecarlo, Nàpols, Torí) i d'Amèrica. El 1983 va cantar al Teatro Real de Madrid La Gioconda, de Ponchielli, dirigida pel mestre Joan Goula. El 30 de març de 1903 es va sentir per primera vegada a Catalunya, al Gran Teatre del Liceu, en una de les òperes més conegudes de Puccini, Tosca, on ella feia el paper principal. Al Teatro Colón de Buenos Aires, un dels centres operístics més importants de l'Amèrica Llatina, va ser sempre acollida amb grans ovacions per part del públic.
Segons les crítiques de l'època tenia una veu potent i la seva tècnica era ortodoxa i ben equilibrada. Era, a més, una gran actriu i interpretava els seus papers amb una gran teatralitat. El 1904 es retirà de l'escena i es dedicà a l'ensenyament del cant. Es va casar amb el músic Llorenç Bau i van tenir dos fills: Carme i Llorenç. La seva filla, Carme Bau i Bonaplata, fou també cantant.
El 25 de gener de 1869.